text: Billund Lufthavn udvider
  12 august 2014 kl. 07.37
  Ny stor hangar skal skabe plads til flere Airbus 320 fly, som Danish Air Transport fremover skal flyve med fra Billund.
  Tidligere på året anskaffede flyselskabet med hovedsæde i Vamdrup to fly af typen Airbus 320. De skal bruges til at flyve charterflyvninger primært fra Billund.
  -Vi er rigtig glade for, at Danish Air Transport øger sine aktiviteter i lufthavnen og opførelsen af den nye hangar til deres fly, ser vi som et udtryk for, at begge parter forventer et langvarigt samarbejde, siger lufthavnsdirektør Kjeld Zacho Jørgensen.
  For Danish Air Transport er investeringen i Airbus 320 fly den største i selskabets historie oplyser Jesper Rungholm fra DAT.
  